b'\n_START_ARTICLE_\nK\xc3\xa4sitelainoppi\n_START_PARAGRAPH_\nK\xc3\xa4sitelainoppi on oikeudellinen ajatussuuntaus, joka nousi esiin 1800-luvun Saksassa oikeuspositivismin l\xc3\xa4ht\xc3\xb6kohdista._NEWLINE_K\xc3\xa4sitelainoppineet pyrkiv\xc3\xa4t luomaan kaikenkattavia k\xc3\xa4sitej\xc3\xa4rjestelmi\xc3\xa4, k\xc3\xa4sitepyramideja, jossa ylemm\xc3\xa4n ja konkreettisemman tason k\xc3\xa4sitteet, periaatteet ja s\xc3\xa4\xc3\xa4nn\xc3\xb6t muodostaisivat hierarkkisen ja loogisen j\xc3\xa4rjestelm\xc3\xa4n. Opin ideologian mukaan oikeusongelmat voitaisiin ratkaista sijoittamalla ne oikealle paikalleen j\xc3\xa4rjestelm\xc3\xa4\xc3\xa4n. Suuntaus erotti oikeuden yhteiskunnalliset vaikutukset t\xc3\xa4ysin sen sis\xc3\xa4ll\xc3\xb6st\xc3\xa4._NEWLINE_K\xc3\xa4sitelainopin vaikutus Suomen ja muiden Pohjoismaiden oikeustieteeseen oli eritt\xc3\xa4in suuri 1800-luvun lopulla.'